## Odluka o visini naknade za izvanrednu upotrebu javnih cesta

### NN 5/1991 (11.2.1991.), Odluka o visini naknade za izvanrednu upotrebu javnih cesta

# PODUZEĆE "HRVATSKE CESTE"

Na ternelju članka 43. stava 3. Zakona o javnim cestama ("Narodne
novine" br. 42/90) i članka 22. stava 1. Statuta Poduzeća "Hrvatske
ceste" - poduzeće za održavanje, zaštitu, rekonstrukciju i izgradnju
cesta u Hrvatskoj (u daljnjem tekstu: "Hrvatske ceste" Zagreb),
Upravni odbor "Hrvatske ceste" Zagreb na 7. sjednici održanoj
17. siječnja 1991 godine donio je

## ODLUKU

### o visini naknade za izvanrednu upotrebu javnih cesta

Članak 1.

Ovom odlukom određuje se visina naknade za ceste što se plaća za prijevoz
vozilima, koja zajedno sa teretom prelaze dozvoljene dimenzije, masu ili
osovinski pritisak odnosno granice dozvoljenog opterećenja na javnim cestama
Hrvatske (u daljnjem tekstu: izvanrednu upotrebu), te se smatraju izvanredni
prijevoz u smislu članka 27. Zakona o javnim cestama ("Narodne novine",
br. 42/90).

Članak 2.

ža prekoračenje najveće dozvoljene dužine vozila naknada iznosi:

- za prekoračenje dužine do 20% 1,40 din/km

- za prekoračenje dužine preko 20% 2,80 din/km

Za prekoračenje najveće dozvoljene širine vozila od 2,50 m naknada iznosi:

- za širinu preko 2,50 m do 3,00 m 1,40 din/km

- za širinu preko 3,00 m do 4,00 m 2,80 din/km

- za širinu preko 4,00 m 4,20 din/km

Za prekoračenje največe dozvoljene visine vozila od 4,00 m naknada iznosi:

- za visinu preko 4,00 m do 4,50 m 1,40 din/km

- za visinu preko 4,50 m 2,80 din/km

Članak 3.

Za prekoračenje najveće dozvoljene mase vozila od 40 t naknada iznosi:

- za prekoračenje mase preko 40 t

do 60 t, za svaku tonu preko 40 t 2,10 din/km

- za prekoračenje mase preko 60 t

do 80 t, za svaku tonu preko 40 t 4,00 din/km

- za prekoračenje mase preko 80 t

za svaku tonu preko 40 t 15,10 din/km

Članak 4.

Ako vozilo u stanju mirovanja na vodoravnoj podlozi, po jednoj ili više
jednostrukih osovina, prekoračuje najveće dozvoljeno osovinsko opterećenje
od 10tona,za svaku od tih osovina,a u zavisnosti od prekoračenja izraženog
u tonama,naknada iznosi:

```
___________________________________________________________________
Prekora-        Na javnim cestama s dozvoljenim opterećenjem
___________________________________________________________________
ćenje u         10t/OS          8t/OS           6t/OS
___________________________________________________________________
tonama                  Iznos           naknade din/km
___________________________________________________________________
1 tona                  4,60            5,20            5,70
2 tone                  14,40           15,10           16,20
3 tone                  26,80           29,10           30,90
4 tone                  43,00           48,70           52,80
5 tona                  64,10           74,60           85,10
6 tona                  89,80           106,70          130,20
7 tona                  120,40          145,10          192,60
8 tona                  156,60          188,90          271,50
9 tona                  198,70          239,50          374,70
10 tona                 244,60          294,70          509,60
___________________________________________________________________
```

Višestrukom osovinom,prema ovoj odluci,smatra se osovina kod koje međusobno
rastojanje susjednih osovina iznosi 1do 2metra i koja je konstruirana tako
da se automatski izjednačava opterećenje između osovina,pa se uzima da
je svaka pojedina osovina u njenom sastavu jednako opterećena,a ukupno
dozvoljeno osovinsko opterećenje takove dvostruke osovine iznosi 16tona,trostruke
24 tone,četverostruke 32 tone itd.

Naknada za prekoračenje dozvoljenog osovinskog opterećenja višestruke
osovine obračunava se tako, da se od stvarnog ukupnog opterećenja takove
osovine oduzme dozvoljeno osovinsko opterećenje te osovine i podijeli s
brojem osovina u njenom sastavu (2, 3, 4 itd.) i tako dobije prekoračenje
dozvoljenog osovinskog opterećenja za jednu osovinu, izraženo u tonama.
Zatim se u tabeli iz stava 1. ovoga članka očita propisana naknada u din/km,
pomnoži s koeficijentom 1,375 za dvostruku; 1,657 za trostruku; 1,892 za
četverostruku osovinu i tako dobije naknada za odnosnu višestruku osovinu.

Članak 5.

Ako vozilo istovremeno prelazi dozvoljene dimenzije, masu ili osovinsko
opterećenje, naknada za izvanrednu upotrebu ceste obračunava se i naplaćuje
za svako pojedino prekoračenje.

Članak 6.

Vozita registrirana na teritoriju SFR Jugoslavije plaćaju 75% naknada
utvrđenih u članku 2, 3. i 4. ove odluke.

Članak 7.

Korisnik koji želi izvanredno koristiti cestu u smislu ove odluke, dužan
je prema članku 27. stavu 2. zatražiti dozvolu za izvanredni prijevoz od
tehničke ispostave poduzeća "Hrvatske ceste" Zagreb, na području
koje započinje prijevoz na cestama Republike Hrvatske.

Po obračunatoj i plaćenoj naknadi tehnička ispostava će izdati dozvolu
kojom se reguliraju uvjeti za prolaz predmetnog izvanrednog prijevoza.

Članak 8.

Troškovi iztiavanja dozvole iznose 300,00 din po dozvoli, a plaćaju
se prilikom izdavanja.

Članak 9.

Stupanjem na snagu ove odluke prestaje važiti Odluka o visini naknade
za izvanredne prijevoze na javnim cestama u Socijalističkoj Republici Hrvatskoj
("Narodne novine", broj 55/86, 27/87, 4/88, 23/88, 54/88, 21/89
i 55/89).

Članak 10.

Ova odluka stupa na snagu slijedećega dana nakon objave u "Narodnim
novinama".

Broj : 05-03-116/ 1991.

Zagreb, 17. siječnja 1991.

Predsjednik Upravnog odbora "Hrvatske ceste" Zagreb

**prof. dr. Dražen Topolnik, dipl. ing. v. r.**

Odluka, NN 5/1991-139